tomron87/hebrew-wikipedia-sentences-corpus huggingface dataset:
אבבה יזם והפיק את הסרט הדוקומנטרי "קוד השתיקה".
דני אבבה הגדיר את מבצע עלייתם כ'מיתולוגי' ובמהלך הסרט התרכז בהתנהלות שנויה במחלוקת של כמה מחלוצי הדרך בזמן המסע לסודאן..
לא היה בסרט אזכור לעובדה שהמבצע תוכנן על ידי ארצות הברית והמטוסים נתרמו על ידי ג'ורג' גוטלמן.
ב-2019 הוציא לאור את ספרו "המסע לא תם", שערך יואב קרן בהוצאת ידיעות ספרים.
הספר מתאר את עליית הקהילה האתיופית מנקודת מבטו האישית של הסופר וזכה לבקורות טובות ולתרגום לאנגלית.
הספר, בתרגומו של אילון לוי, היה מועמד ברשימה הקצרה של פרס סמי רוהר לספרות יהודית בקטגוריית ספרי עיון.
ב-2003 זכה יחד עם אורון מאירי ומירון רפופורט בפרס נאפולי לעיתונות על תחקיר שחשף מכירת עצי זית בלתי חוקית על ידי קבלנים שעבדו על גדר ההפרדה באזור קו התפר.
דני אדינו אבבה נשוי לטג'יטו, אחות מוסמכת בבית החולים הדסה בעין כרם, ואב לארבעה ילדים.
דניאל לואיס "דני" איילו הבן היה שחקן קולנוע ותיאטרון אמריקאי, שהיה ידוע בהופעותיו האלימות והוולגריות.
היה מועמד לפרס אוסקר לשחקן המשנה הטוב ביותר ולפרס גלובוס הזהב לשנת 1989 על תפקידו בסרט "עשה את הדבר הנכון".
איילו נולד במנהטן לפרנסס ודניאל לואיס איילו האב.
אביו של איילו נטש את הבית כאשר היה ילד קטן, הוא לא שינה את דעתו גם כאשר אמו של איילו התעוורה.
במשך שנים גינה איילו באופן פומבי את החלטת אביו, השניים התפייסו ב-1993 אך איילו שמר טינה לאביו על החלטתו לעזוב את הבית.
בגיל 16 שיקר איילו בנוגע לגילו האמיתי במטרה להתגייס לצבא ארצות הברית, לאחר ששירת שלוש שנים חזר איילו לניו יורק והתחיל לעבוד בעבודות מזדמנות כדי לעזור בפרנסת המשפחה.
איילו התחיל את דרכו בתעשיית הסרטים בתחילת שנות ה-70 עם הופעות בתפקידים משניים בסרטים "פעימות לב", ו"הסנדק 2", בשני הסרטים הופיע איילו לצידו של רוברט דה נירו.
ב-1984 שיחק איילו פעם נוספת לצד דה נירו, בדרמת הפשע של סרג'ו לאונה "היו זמנים באמריקה".
את תפקיד הפריצה שלו עשה איילו שנה לאחר מכן בדרמה הקומית של וודי אלן "שושנת קהיר הסגולה", שם התפרסם בתור מונק, בעלה של ססיליה (מיה פארו).
איילו הופיע גם בסרטו של וודי אלן "ימי הרדיו".
לאחר מכן הופיע איילו בתפקיד ראשי בקומדיה "מוכת ירח", בסרט גילם את ג'וני סאמריי, ארוסה של גיבורת העלילה לורטה קאסטוריני (שר).
דמותו הידועה ביותר עד היום של איילו בעולם הקולנוע הייתה סלבטורה "סאל" פרנג'יאונה, בעל הפיצרייה האיטלקית שבשכונת ברוקלין בסרטו של ספייק לי בשנת 1989 "עשה את הדבר הנכון".
תפקיד זה הקנה לאיילו מועמדות לפרס גלובוס הזהב ולפרס אוסקר לשחקן המשנה הטוב ביותר.
לאיילו ארבעה ילדים - שני בנים ושתי בנות מאשתו סנדי כהן, לה היה נשוי מאז 1955 ועד למותו.
בנו, דני איילו השלישי היה פעלולן והלך לעולמו ב-2010 ממחלת הסרטן.
דני איילו אושפז בעקבות מחלה והלך לעולמו ב-12 בדצמבר 2019.
דֶני (דניאל) אגמון (קלימן; 14 בדצמבר 1924 – 5 באפריל 2006) היה מראשוני אנשי המודיעין בפלמ"ח ובצה"ל.
אגמון נולד לחנה וישראל בירושלים.
בגיל ארבע עבר עם משפחתו לקיבוץ עין חרוד.
באפריל 1945 התגייס לפלמ"ח, עבר קורס מפקדי כיתות ומפקדי מחלקות, ובשנת 1946 עבר קורס קציני מודיעין של ההגנה, שנמשך שישה חודשים.
באוגוסט 1946 התמנה על ידי יגאל אלון למפקד המחלקה הערבית (מחלקת "השחר") של הפלמ"ח.
אנשי המחלקה היו ממוצא מזרחי, בעלי חזות ערבית שיכלו להיטמע בקרב אוכלוסייה ערבית (מסתערבים).
הם השתתפו באסיפות ובכינוסים ערביים ומסרו דוחות ישירים על הלך הרוחות אצל הערבים (בניגוד לש"י של ההגנה, שהסתייע במשתפי פעולה ערבים).
המחלקה יזמה התנקשויות בראשי המסיתים הערביים בחיפה (מבצע "זרזיר") מתוכן בוצעה התנקשות בראש המסיתים, שייח' נימר אל-ח'טיב, שנפצע קשה ונאלץ לעזוב את הארץ.
בתחילת מלחמת העצמאות הצליחו הערבים להחדיר מספר פעמים מכוניות תופת לשטח היהודי שגרמו להרוגים ופצועים רבים.
בפברואר 1948 הגיעה ידיעה שהערבים מכינים מכונית תופת גדולה באחד המוסכים בעיר התחתית בחיפה.
איש המחלקה יצחק שושן חדר לצד הערבי והצליח לאתר את המכונית במוסך "אבו שעם".
על היחידה הוטל לפוצץ את המכונית במוסך בטרם יצליחו הערבים לבצע את זממם.
מכונית גנובה ובה 300 ק"ג חומר נפץ הוכנה בחצר הטכניון.
דני אגמון ביחד עם יוחאי בן נון הכינו את מערכת ההשהיה.
ב-22 בפברואר 1948 הצליחו שני אנשי היחידה הערבית להכניס את מכונית התופת למוסך הערבי, להחנות אותה ליד מכונית התופת הערבית ולהסתלק.
בהתפוצצות נהרגו 30 ערבים ו-70 נפצעו.
אגמון הצליח להחדיר מסתערבים מהמחלקה ללבנון ולסוריה כפליטים פלסטינים בתוך זרם הפליטים מפלשתינה.
יחידה זו עזרה בפעולת הפיגוע בספינה "איגריס" (ספינת הטיולים של היטלר) בנמל ביירות (מבצע דוד).
ב-אפריל 1948 העביר אגמון את הפיקוד על המחלקה לשמריה גוטמן והוא עבר לתפקיד קצין המודיעין של חטיבת הראל עד סוף המלחמה.
ב-1953 מונה (במילואים) לתפקיד קצין מודיעין של עוצבת געש ובתפקיד זה שימש במלחמת סיני, מלחמת ששת הימים ומלחמת יום הכיפורים.
במלחמה זו קיבל ידיעה שבנו נעדר בחזית סיני אך הוא סירב לבקשת רפאל איתן לעזוב את המערכה.
בשנת 1964 מונה למזכיר הקיבוץ.
החל משנת 1969 שימש ארבע שנים כעוזרו של יגאל אלון ופעל בתכנון וביצוע תוכנית אלון.
ב-1978 גויס לחמש שנות שירות קבע לצד הרמטכ"ל רפאל איתן ושימש כראש מחלקת תו"ל (תורת הלחימה) בחטיבת המחקר באמ"ן.
בסיומן חזר לשירות מילואים עד לפרישתו מצה"ל בגיל 75 בדרגת אלוף-משנה.
דני אגמון נפטר בקיבוצו ונטמן בבית העלמין חפציבה בבית אלפא.
דַנְטֶה סְפִּינוֹטִי (נולד ב-22 באוגוסט 1943) הוא צלם קולנוע אמריקאי ממוצא איטלקי.
ספינוטי עבד רבות עם במאים כמו מייקל מאן, לו צילם, בין היתר, את "המוהיקני האחרון", "אויבי הציבור" ו"צייד אדם".
כמו כן, היה הצלם הקבוע של במאי הסרטים היהודי ברט ראטנר בכל סרטיו מ-2002 עד 2006, לרבות בסרט "דרקון אדום", שהיה הרימייק ל"צייד אדם" מ־1986.
ב-1991 צילם את הסרט "פרנקי וג'וני".
ב-1994 צילם את הסרט נל בהשתתפות ג'ודי פוסטר וליאם ניסן.
ב-1999 צילם את הסרט "יותר מאהבה".
בשנת 2006 צילם את סרטו הניסיוני של אנתוני הופקינס, "בין דמיון למציאות".
בשנת 2011 זכה בפרס מצלמת הזהב על מפעל חיים, על צילום סרטם הקומי של ברט ראטנר ואדי מרפי, "מיליארד סיבות לשוד".
דניאל ג'ון מארק לוק או'דונוהיו הוא זמר יוצר אירי.
ידוע בעיקר כסולן להקת הרוק האלטרנטיבי "הסקריפט" וכשופט בתחרות הכישרונות הבריטית The Voice.
או'דונוהיו נולד לאליס ושיי או'דונוהיו, אביו היה חלק מלהקה בשם "The Dreams".
הוא הצעיר מבין שישה אחים ואחיות.
או'דונוהיו לא השלים את לימודיו התיכוניים על מנת להצליח בתחום המוזיקה.
או'דונוהיו היה חבר בלהקת "Mytown" אשר פעלה מ-1996 ועד לפירוקה ב-2001 יחד עם מארק שיאהן, חבר ב-הסקריפט עד היום.
בשנת 1999 הוחתמו השניים על ידי חברת התקליטים יוניברסל רקורדס.
או'דונוהיו עבר ללוס אנג'לס והחל בכתיבת שירים עבור אומנים כמו TLC, בויז טו מן ובריטני ספירס.
לאחר שנה של כתיבה חזרו או'דונוהיו ושיאהן לדבלין וצירפו אליהם את המתופף גלן פאוור ויחד החלו לעבוד על חומרים משלהם.
בשנת 2001 הקימו את להקת הסקריפט.
אלבום הבכורה של הלהקה יצא ב-8 באוגוסט 2008 ונקרא "The Script".
או'דונוהיו היה שותף לכתיבת כל שירי האלבום והאלבום הפך להצלחה מסחרית בעיקר באירלנד שם הגיע למקום הראשון מצעד האלבום האירי.
בספטמבר 2010 יצא האלבום השני של הלהקה שנקרא "Science & Faith".
ב-7 בספטמבר 2012 יצא האלבום השלישי תחת השם "#3".
ב-12 בספטמבר 2014 עתיד לצאת האלבום הרביעי אשר נקרא "No Sound Without Silence".
ב-2012 ביצע או'דונוהיו את הופעתו הראשונה בדה וויס הבריטי לצדם של השופטים ג'סי ג'יי, will.i.am וטום ג'ונס.
שנה לאחר מכן הוא שב לתוכנית והיה המנטור של הזוכה של העונה, אנדריאה בג'ליי.
ב-16 ביולי 2013 הודיע או'דונוהיו כי הוא עוזב את התוכנית על מנת להתרכז בלהקה.
בעונה השלישית הוחלף על ידי ריקי וילסון הסולן של להקת קייזר צ'יפס.
ב-14 בפברואר 2008 נפטר אביו של או'דונוהיו ממפרצת בבטן.
לזכרו קעקע או'דונוהיו ורז על זרועו השמאלית וכתב את השיר "If You Could See Me Now" אשר יצא מאלבומם השלישי של הלהקה.
גנרל של דיוויזיה דני אוגוסט דושן היה מפקד בכיר בצבא צרפת במלחמת העולם הראשונה.
דושן נולד ב-23 בספטמבר 1862 בעיר ז'זנקור, שהשתייכה אז לקיסרות הצרפתית השנייה.
ב-28 באוקטובר 1881 הוא נכנס ללמוד באקדמיה הצבאית סן-סיר, וסיים אותה בשנת 1883. בין 1886–1887 הוא שרת בסין ולחם במלחמת סין–צרפת.
ב-1892 הוא הועלה לדרגת קפטן, וב-1908 הועלה לדרגת לוטננט-קולונל.
בשנת 1912 הוא קיבל פיקוד על רגימנט החי"ר ה-69, והועלה לדרגת קולונל.
החל מ-23 במרץ 1914 הוא מונה לראש המטה של הקורפוס ה-20.
עם פרוץ מלחמת העולם הראשונה באוגוסט 1914, היה דושן ראש המטה של הקורפוס ה-20, שסופח לארמייה השנייה של נואל דה קסטלנו שנפרשה בלורן.
הוא לחם במהלך המערכה על הגבולות, וב-27 באוקטובר הועלה לדרגת גנרל של בריגדה, ומונה לראש המטה של הארמייה השנייה.
ב-7 בנובמבר הוא קיבל פיקוד על הדיוויזיה ה-42, וב-9 במרץ 1915 הועבר לפקד על הקורפוס ה-32. ב-12 במרץ 1915 הועלה לדרגת גנרל של דיוויזיה.
ב-10 באוגוסט הוא מונה למפקד הקורפוס ה-2, ופיקד עליו במהלך הקרב על הסום.
ב-27 בדצמבר מונה למפקד הארמייה העשירית.
באפריל 1917 השתתפה הארמייה שתחת פיקודו בקרב השני על האן שהיה חלק ממתקפת ניוול.
באוקטובר 1917 לאחר ההפסד האיטלקי בקרב קפורטו, נשלחה הארמייה שתוגברה בקורפוס ה-12 יחד עם חיל משלוח בריטי לאיטליה, על פי בקשת המפקד העליון האיטלקי לואיג'י קאדורנה.
ב-11 בדצמבר 1917 הועבר לפקד על הארמייה השישית.
ב-27 במאי 1918, פתח צבא הקיסרות הגרמנית בהתקפה על הארמייה שלו (הקרב השלישי על האן) במהלך ההפצצה הראשונית של הגרמנים ספגו הבריטים אבדות כבדות במיוחד, שכן דושן הורה להם להצטופף יחדיו, מה שהציב אותם כמטרה קלה עבור התותחנים הגרמנים.
הצרפתים ספגו מעל 98,000 נפגעים והבריטים סביב 29,000. דושן הועבר מתפקידו על ידי הרמטכ"ל הצרפתי, פיליפ פטן.
כישלונו במאי 1918, ניפץ למעשה את הקריירה המבטיחה שלו.
הוא לא שב עוד לפקד על כוחות עד סוף המלחמה.
ב-27 במרץ 1920 הוא קיבל פיקוד על הדיוויזיה ה-19, ופיקד עליה עד 1 בינואר 1921, עת הועבר לפקד על הקורפוס ה-13 עליו פיקד עד 21 בספטמבר של אותה שנה, עת הועבר לפקד הקורפוס ה-3. ב-23 בספטמבר 1924 הועבר לכוחות המילואים, ולאחר מכן פרש מהצבא.
לאחר פרישתו חי בביאורל עד מותו ב-9 ביולי 1950 בגיל 87.
דֶנִי אָבְדִיָה (בסרבית: Дени Авдија; נולד ב-3 בינואר 2001) הוא כדורסלן ישראלי המשחק בקבוצת פורטלנד טרייל בלייזרס מליגת ה-NBA ובנבחרת ישראל בכדורסל בעמדות הסמול פורוורד והפאוור פורוורד.
זכה לכינוי "טורבו" בשל סגנון המשחק הנמרץ והאגרסיבי שלו.
נבחר למשחק האולסטאר של ה-NBA לשנת 2026 והפך בכך לישראלי הראשון שהגיע להישג זה.
הוא זכה בשתי מדליות זהב עם נבחרת העתודה של ישראל, כולל באליפות אירופה בכדורסל עד גיל 20 בשנת 2019, שבה גם זכה בתואר השחקן המצטיין של האליפות.
באותה שנה זכה גם עם תיכון חדש תל אביב באליפות העולם לתיכונים.
ביורובאסקט 2025 דני אבדיה הוביל את נבחרת ישראל לשמינית גמר היורובאסקט לראשונה מזה עשר שנים, כשהוא מסיים במקום השלישי בתואר מלך הסלים של הטורניר עם 24 נקודות בממוצע למשחק.
ב-5 בדצמבר 2025 הפך למלך הסלים הישראלי ב-NBA, ועקף בכך את עמרי כספי שהיה הישראלי הראשון ב-NBA והמנטור שלו במכבי תל אביב בה הם שיחקו יחד.
אבדיה נולד בקיבוץ בית זרע וגדל בהרצליה.
אימו, שרון ארצי, היא בת קיבוץ בית זרע, וכדורסלנית עבר, ואביו הוא כדורסלן העבר היוגוסלבי-סרבי זופר אבדיה, המגיע ממשפחה גוראנית מוסלמית מקוסובו.
בילדותו חלם אבדיה להיות כדורגלן, וההתנסות הספורטיבית הראשונה שלו הייתה בחוג כדורגל.
הוא החל לשחק כדורסל כתלמיד כיתה ד' בהרצליה.
בכיתה ח' עבר לבית הספר תיכון חדש ולמכבי תל אביב שם שיחק תחת המאמן אור ילון.
בתחילת הדרך שלו במועדון הנוער, לא נהג אבדיה לשחק הרבה.
בכיתה י' סבל מפציעה קשה בגב, שמנעה ממנו לשחק במשך חצי שנה.
אביו, זופר אבדיה, התחיל בקריירת אימון לאחר פרישתו כשחקן, ולקח את בנו לכל משחק ואימון.
בעונת 2017/2018 הוביל אבדיה את תיכון חדש לזכייה באליפות בתי הספר התיכוניים ונבחר לשחקן המצטיין במשחק הגמר.
בקיץ 2017 קיים המאמן פיני גרשון פגישה עם אביו של אבדיה לגבי עתידו בנבחרת הלאומית, מכיוון שלדני אבדיה אזרחות כפולה – סרבית (מאביו) וישראלית מלידה, ועל כן באפשרותו לשחק בנבחרת סרביה או בנבחרת ישראל.
בסופו של דבר, אבדיה משחק בנבחרת ישראל.
בשנת 2020 דני התגייס לצה"ל במעמד של ספורטאי עילוי.
ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, באותו דראפט ה-NBA שבו נבחר עמיתו לנבחרת ישראל ים מדר על ידי בוסטון סלטיקס.
במהלך ריאיון לקראת דראפט ה-NBA, אבדיה סיפר שאביו במקור מקוסובו, סרביה, כשעל דש החליפה של דני התנוססה סיכה עם דגלי ישראל וסרביה.
ב-30 בנובמבר 2025 השיק גלידה עם אבקת חלבון בשם "טורבו" על שם הכינוי שניתן לו על ידי חבריו לקבוצת הוושינגטון וויזארדס.
אבדיה זכה עם קבוצתו מכבי תל אביב באליפות הנוער לשנת 2016/2017 ובגביע לנערים תוך כדי שהוא קולע 26 נקודות בגמר.
ב-7 בספטמבר 2017 עלה אבדיה לקבוצה הבוגרת של מכבי תל אביב, והמשיך לשחק במקביל גם בנוער.
חודשיים לאחר מכן חתם על חוזה בקבוצה ל-6 שנים.
באוגוסט 2018 השתתף אבדיה במחנה האירופאי של "כדורסל ללא גבולות" וזכה בתואר השחקן המצטיין.
שנה לאחר מכן השתתף במחנה הבין-לאומי של "כדורסל ללא גבולות" וזכה בתואר השחקן המצטיין, ובכך היה לשחקן הראשון בהיסטוריה של הפרויקט לזכות בתואר בשני המחנות: האירופאי והבין-לאומי.
בפברואר 2019, שיחק אבדיה עם קבוצת הנוער של מכבי תל אביב, בטורניר היורוליג לנוער עד גיל 18, שם סיים אבדיה בחמישיית הטורניר, עם ממוצעים של 24.3 נקודות, 11.0 ריבאונדים, 6.1 אסיסטים ו-3.8 חטיפות למשחק.
אף על פי שהיווה חלק מסגל הקבוצה הבוגרת לאורך מרבית העונה, מיעט לשחק ושותף לדקות מעטות בלבד במפעלים השונים.
למרות ששותף במשחקים בודדים, כבר אז העיד עליו עודד שלום, שאימן את קבוצות הנערים של מכבי, כי "ידעתי מה הפוטנציאל שלו, ובגלל זה רציתי לעשות לו חיים קשים", עובדה שבעצם חישלה את דני, ואף הוא מעיד על כך.
ביולי 2020 זכה אבדיה ביחד עם מכבי תל אביב באליפות המדינה ה-54 שלה בהיסטוריה, והשלישית שלו בתור שחקן במועדון.
בנוסף זכה אבדיה בתואר שחקן העונה של ליגת העל בכדורסל, ובכך היה ל-MVP הצעיר ביותר בתולדות הליגה הישראלית.
בתום עונת 2019/20 נסע אבדיה לארצות הברית במטרה להיבחר בדראפט ה-NBA לקראת עונת 2020/2021 ב-NBA.
ב-18 בנובמבר 2020 נבחר אבדיה במקום התשיעי בדראפט ה-NBA על ידי וושינגטון ויזארדס, ובכך הפך לשחקן הכדורסל הישראלי הראשון שנבחר בלוטרי של דראפט ה-NBA, ולשחקן הבין-לאומי השני באותו דראפט לאחר שקיליאן הייז הצרפתי נבחר שני מקומות לפניו.
במשחקו הראשון ב-14 בדצמבר 2020, קלע 15 נקודות ב-100% מהשדה בהפסד קבוצתו מול ברוקלין נטס ובמשחקו הרשמי הראשון ב-NBA, ב-23 בדצמבר 2020, קלע 7 נקודות ואסף 4 ריבאונדים בהפסד קבוצתו מול פילדלפיה 76'.
ב-3 במרץ 2021 נבחר דני למשחק הכוכבים העולים, אך המשחק לא התקיים בגלל צמצום האולסטאר ליום אחד.
ב-2 באפריל סיים עם דאבל דאבל ראשון בקריירה (11 נקודות ו-10 ריבאונדים), בהפסד קבוצתו לדטרויט פיסטונס.
ב-22 באפריל 2021 נפצע בקרסול בניצחון של קבוצתו על גולדן סטייט ווריורס, וסיים את העונה הסדירה.
במהלך פגרת הקיץ לקראת עונת 2021/2022 ב-NBA הוחלט שאבדיה לא ישחק עבור הוויזארדס בליגת הקיץ של ה-NBA על מנת שיתחזק גופנית ומנטלית, לא ייפצע שוב, וישמור על כשירות לעונה הקרובה בפרט ולהמשך הקריירה בכלל.
ב-16 במרץ 2022, במשחק מול דנבר, קבע אבדיה שיא עונתי לאחר שסיים את המשחק עם 19 נקודות והוסיף 7 כדורים חוזרים ו-3 אסיסטים.
ב-26 במרץ 2022 קבע אבדיה שיא קריירה חדש של 21 נקודות, בניצחון 97:100 מול דטרויט פיסטונס, והוסיף 10 כדורים חוזרים ו-4 אסיסטים.
את עונת 21/22 סיים אבדיה כאחד מתוך חמישה שחקנים בלבד ששיחקו את כל 82 המשחקים בעונה הסדירה.
ב-12 בינואר 2023 קבע שיא אישי של 20 ריבאונדים בניצחון קבוצתו על שיקגו בולס.
ב-30 בינואר 2023 קבע שיא קריירה חדש, כשקלע 25 נקודות בניצחון 127:106 מול סן אנטוניו ספרס.
במהלך העונה השיג 18 פעמים דאבל-דאבל וקבע שיא קריירה חדש של 43 נקודות במשחק ההפסד לניו אורלינס פליקנס.
בסיום העונה דורג במקום השישי בהצבעה לתואר השחקן המשתפר של העונה.
ב-27 ביוני 2024 עבר במסגרת טרייד לקבוצת פורטלנד טרייל בלייזרס, בתמורה לשחקן מלקולם ברוגדון, הבחירה ה-14 בדראפט 2024, בחירת סיבוב ראשון ב-2029 ובחירות סיבוב שני ב־2028 וב-2030.
ב-7 ביולי 2024 פרסמה פורטלנד כי אבדיה ימשיך ללבוש אצלה את גופיה מספר 8 - חיבור של מספרי יום הולדתה של אמו - כפי שלבש בעונה האחרונה במדי וושינגטון, זאת לאחר שחברו לקבוצה, כריס מארי, שהשתמש בספרה זו בעונה הקודמת, ויתר עליה בשביל אבדיה.
ב-11 אפריל 2025 העניקה קבוצת מועדון פורטלנד את פרס מוריס לוקאס לעונת 2024/25, לדני אבדיה.
הפרס מוענק לשחקן המייצג בצורה הטובה ביותר את רוחו של אגדת המועדון, על המגרש ומחוצה לו, וכהוקרה על תרומתו של אבדיה לקהילה המקומית ומעורבותו העמוקה בהצטרפותו לקבוצה.
בנוסף לפרס, המועדון תורם 5,000 דולר לעמותה כלשהי, להחלטתו של אבדיה.
נימוק נוסף להענקת הפרס הוא, לאור זה ש"הפך לחלק בלתי נפרד מהעיר".
אבדיה אף צוין על ידי בילאפס, מאמן הקבוצה, כאחד ש"יש לו פוטנציאל להיות אולסטאר".
ב-1 בפברואר נבחר אבדיה בפעם הראשונה לאולסטאר כאחד מ-12 השחקנים מקונפרנס המערב ו-24 שחקנים סך הכל בליגת ה-NBA שייקחו חלק במשחק האולסטאר של ה-NBA לשנת 2026. הוא לא הצליח להיבחר לחמישייה כשסיים במקום השביעי במערב בשקלול הצבעות אוהדים, שחקנים ותקשורת, אך נבחר לאחד משבעת מחליפי המערב על ידי הצבעות מאמנים.
הישג זה נחשב על ידי רבים לאחד ההישגים הגדולים ביותר של ספורטאי ישראלי.
ב-2017 שיחק אבדיה באליפות אירופה לנבחרות קדטים תוך כדי שהוא מציג את מדד היעילות הגבוה באירופה עם נתונים של 15.3 נקודות, 12.6 ריבאונדים, 5.3 אסיסטים, 2.1 חטיפות וחסימה למשחק.
ביולי 2018 זכה עם נבחרת ישראל עד גיל 20 (נבחרת העתודה) באליפות אירופה היסטורית ונבחר לחמישייה של הטורניר, יחד עם עמיתו לנבחרת ולקבוצה יובל זוסמן, שנבחר ל-MVP של הטורניר.
באותה שנה השתתף במחנה האירופי של "כדורסל ללא גבולות" שנערך על ידי פיב"א וה-NBA, וזכה בתואר השחקן המצטיין שלו.
ביולי 2019, גברה נבחרת העתודה 92–84 על נבחרת ספרד בגמר אליפות אירופה בישראל עד גיל 20, אשר עמה זכה אבדיה באליפות בפעם השנייה ברציפות.
הוא נבחר לחמישיית הטורניר (ביחד עם עמיתו לנבחרת ים מדר) ול-MVP של הטורניר, עם ממוצעים של 18.4 נקודות, 8.3 ריבאונדים, 5.3 אסיסטים, 2.4 חסימות ו-2.1 חטיפות למשחק.
ב-2020 זומן דני אבדיה לסגל הנבחרת הבוגרת של ישראל.
בשנת 2022 שיחק דני עם נבחרת ישראל הבוגרת ביורובאסקט 2022. במשחקו הראשון ביורובאסט נגד נבחרת פינלנד שבו ניצחה ישראל 87:89 בהארכה, קלע דני 23 נקודות, 15 ריבאונדים, סל ניצחון וביחד עם שמירה מעולה על לאורי מארקנן נבחר למצטיין המשחק.
במשחקו השני קלע 21 נקודות וניצח עם הנבחרת הישראלית 67:74 את נבחרת הולנד.
במשחקו השלישי נגד נבחרת פולין קלע רק 3 נקודות, והפולנים ניצחו 85:76. נגד נבחרת סרביה קלע אבדיה 14 נקודות, אך הנבחרת הפסידה 89:78. במשחקו האחרון בנבחרת ישראל ביורובאסקט 2022, סיפק דאבל-דאבל של 12 נקודות ו-11 אסיסטים, אך הפסידה 88:77 לנבחרת צ'כיה והודחה מהטורניר.
אליפות העולם לתיכונים – תיכון חדש תל אביב – 2019
אליפות ליגת העל לתיכונים – תיכון חדש תל אביב – 2018/2019
השחקן המצטיין של טורניר אליפות אירופה עד גיל 20 – 2019
השחקן המצטיין של טורניר כדורסל ללא גבולות האירופי.
השחקן המצטיין של טורניר כדורסל ללא גבולות העולמי.
חמישיית הטורניר יורוליג לנוער עד גיל 18 – 2019
חמישיית העונה של ליגת העל (2020)
שחקן העונה של ליגת העל בכדורסל – 2020 (2 זכיות MVP :MVP כלל השחקנים בליגה, ו-MVP כלל השחקנים הישראלים בליגה בלבד).
חמשיית הטורניר השנייה אליפות אירופה לנבחרות: יורובאסקט 2025.
MVP העונה הצעיר ביותר בתולדות הליגה הישראלית (ביולי 2020)
השחקן הראשון בהיסטוריה של הפרויקט "כדורסל ללא גבולות" הזוכה בתואר השחקן המצטיין בשני המחנות: האירופאי והבין-לאומי.
(מחנה קיץ של "כדורסל ללא גבולות") (בפברואר 2019)
הישראלי הראשון בהיסטוריה המבצע טריפל דאבל בליגת ה-NBA.
43 נקודות – 14 בפברואר 2024 נגד ניו אורלינס פליקנס
20 ריבאונדים – 11 בינואר 2023 נגד שיקגו בולס
14 אסיסטים – 2 בדצמבר 2025, נגד טורונטו ראפטורס
6 שלשות - 14 בפברואר 2024 נגד ניו אורלינס פליקנס
34 נקודות – 4 בספטמבר 2025, נגד נבחרת סלובניה
דנטון היא עיר בטקסס, ארצות הברית.
לפי מפקד האוכלוסין משנת 2010, מתגוררים בעיר כ-113,000 תושבים- מה שהופך אותה לעיר ה-200 בגודלה בארצות הברית וה-27 בטקסס.
באמצע המאה ה-19 היגרה לסביבת דנטון אוכלוסייה לבנה רבה.
דנטון עצמה אוגדה כעיר בשנת 1866. בשנת 1881 הוקם באזור קו רכבת, מה שהגדיל את מספר התושבים.
אירוע משמעותי נוסף שפיתח את העיר היה הקמת האוניברסיטה בשנת 1890. בתקופה זו, דנטון ביססה עצמה כמרכז מסחרי חשוב באזור.
העיר סמוכה לנמל התעופה הבינלאומי דאלאס/פורט וורת' שבנייתו בשנת 1973 תרם לשגשוג דנטון.
אוכלוסיית העיר הוערכה בשנת 2013 בכ-133,000 תושבים.
נכון לשנת 2011, דנטון היא העיר בעלת שיעור הצמיחה השביעי בגובהו מבין ערי ארצות הברית עם אוכלוסייה של למעלה מ-100,000 איש.
כ-20.3% מהתושבים חיים מתחת לקו העוני.
בעיר פועלות שתי אוניברסיטאות, ובהן לומדים למעלה מ-45,000 סטודנטים.
כתוצאה מכך, נחשבת מערכת החינוך למקור תעסוקה מרכזי ביותר עבור תושבי העיר.
דנטה לאטס (או: דאנטה לאטס) (באיטלקית: Dante Lattes; 1876–1965) היה רב, עיתונאי פובליציסט ועורך יהודי-איטלקי, איש-ציבור ומחנך.
מנציגיה הבולטים של הקהילה היהודית האיטלקית.
משנת 1897 ואילך עבד כעיתונאי "Corriere Israelitico" בטריאסטה, ונתמנה לעורך העיתון בשנת 1903. בפיקוחו, התמקד העיתון "קורייר ישראל" בתנועה הציונית ובתרבות היהודית של יהודי איטליה, וכלל דיונים במחקר בהיסטוריה ובפילוסופיה יהודית.
לאטס (ביחד עם Alfonso Pacifici) ייסד (בפירנצה בשנת 1916) את השבועון "Israel".
בשנת 1922 ייסד את הירחון "Israel Review" ונשאר עורכו עד פטירתו.
לאטס היה פעיל מרכזי של התנועה הציונית באיטליה.
מאז שנת 1918 היה מזכיר הפדרציה הציונית באיטליה.
הוא תמך בחינוך יהודי המבוסס על שילוב בין תרבות ההומניזם האיטלקי ומורשת ההגות היהודית.
לאטס עמד בקשר עם אחד העם, יוסף קלוזנר, ישראל זנגוויל, והכיר את יצירתם הספרותית של אדמון פלג ושל הקלאסיקונים הגדולים של ספרות היידיש המודרנית.
הוא תרגם לאיטלקית מתוך כתביהם של הוגי וסופרי דור התחייה הלאומית היהודית והתנועה הציונית: אחד העם, משה הס, יהודה לייב פינסקר, חיים נחמן ביאליק, מרטין בובר.
לאטס לימד עברית שפה וספרות במכון לשפות המזרח (Institute of Oriental Languages) ברומא.
בשנת 1939, בעקבות עליית הפאשיזם, עקר לארץ ישראל עם משפחתו, אך בתום המלחמה, חזר לאיטליה בשנת 1946, ייסד וניהל ברומא את מרכז התרבות היהודית מטעם איגוד הקהילות.
לאטס למד בבית המדרש היהודי של אליהו בן-אמוזג (Benamozegh) בליוורנו.
משנת 1933 שימש במועצת המנהלים של איגוד הקהילות היהודיות של איטליה, ובשנת 1936 היה אחד המייסדים של ארגון הקונגרס היהודי העולמי בז'נבה.
בין השנים 1952-1956 שימש סגן נשיא איגוד הקהילות היהודיות באיטליה.
לאטס היה מנהל הסמינר לרבנים באיטליה.
אני מאמין של פילוסוף יהודי : על אליהו בן-אמוזג / דברי הקדמה – ד.ב.
בקי (ירושלים : הוצאת הספרים הארץ-ישראלית, תש"ג)
פירושים על התורה, הנביאים, תהילים.
באמצעות כתביו, הפך לאטס למורה ומדריך לשלושה דורות של יהודים באיטליה, אבל ממרחק השנים דומה כי מורשתו לא זכתה להכרה רבה על ידי הממסד היהודי האיטלקי.
מוריס דנטון וֵולְץ' היה סופר וצייר אנגלי.
וולץ' נולד בשאנגחאי ובילה את מרבית שנות ילדותו בסין, חוויוה שתיאר בספרו הראשון, ספר האוטופיקשן "הפלגת בכורה" שזכה להצלחה מועטה אך ארוכת-שנים וקנתה לו מוניטין.
עם זאת לא היה בכוונתו להיעשות לסופר, והוא למד אמנות בלונדון כדי להיעשות לצייר.
בהמשך פרסם את נובלת ההתבגרות "עלם" (In Youth is Pleasure), וקובץ סיפורים בשם "אמיץ ואכזר".
לאחר מותו פורסם רומן אוטוביוגרפי בלתי גמור פרי עטו בשם "קול מבעד לענן".
בגיל 20 נפגע וולץ' על ידי רכב בזמן שרכב על אופניים במחוז סארי וסבל משבר בעמוד השדרה.
הוא לא נותר משותק, אך סבל מכאבים רבים ומשחפת בעמוד השדרה (מחלת פוטס), שלבסוף הביאה למותו המוקדם בגיל 33.
בורוז הכתיר את וולץ' כסופר המשפיע ביותר על יצירתו, ואף הקדיש לו את אחד מספריו.
עלם (In Youth is Pleasure), תרגם ארז וולק, הוצאת אפרסמון, 2023.
דנטה למאר קנינגהם הוא כדורסלן אמריקאי המשחק בקבוצת פוג'יין סטורג'נס מליגת העל הסינית, בעמדות הפאוור פורוורד והסמול פורוורד.
קנינגהם נולד בעיר קלינטון שבמרילנד.
בשנתו האחרונה כתלמיד "תיכון פוטומאק" הוביל את קבוצת הכדורסל שלה לזכייה באליפות התיכונים של מרילנד, לאחר שהציגה עונה עם מאזן ניצחונות מושלם 27–0. קנינגהם רשם באותה עונה ממוצעים של כ-20 נקודות, וכ-13 ריבאונדים למשחק.
בין השנים 2005–2009 למד באוניברסיטת וילאנובה ושיחק בקבוצת הכדורסל שלה.
בעונתו האחרונה בווילאנובה קלע 16.1 נקודות למשחק והוביל את הקבוצה למעמד הפיינל פור של טורניר אליפות המכללות, לראשונה מאז שנת 1985. במשחק חצי הגמר הפסידה וילאנובה מול אוניברסיטת קרוליינה הצפונית.
ב-4 עונותיו בקבוצה העמיד קנינגהם ממוצעים כוללים של 9.6 נקודות ו-5.9 ריבאונדים למשחק.
בדראפט ה-NBA 2009 נלקח קנינגהם בבחירה ה-33, על ידי פורטלנד טרייל בלייזרס.
בעונת הרוקי שלו מיעט לשחק, וקלע 3.9 נקודות בממוצע למשחק כשחקן ספסל.
במהלך עונתו השנייה ב-NBA הועבר בטרייד לשארלוט בובקאטס, יחד עם ג'ואל פריזבילה ושון מרקס, בתמורה לג'רלד וולאס.
ב-22 משחקיו בקבוצה עד סיום העונה הציג קנינגהם יכולת טובה עם ממוצעים של 9.0 נקודות ו-4.0 ריבאונדים ב-24 דקות למשחק.
לקראת עונת חתם קנינגהם על חוזה ל-3 עונות בממפיס גריזליס, עבור כ-7 מיליון דולר.
לאחר עונה אחת בממפיס נשלח קנינגהם בטרייד למינסוטה טימברוולבס, בתמורה לוויין אלינגטון.
בשתי עונותיו בקבוצה שימש כמחליף בכיר בעמדות הפורוורד, וקלע 7.5 נקודות בממוצע למשחק.
בדצמבר 2014 חתם קנינגהם על חוזה בניו אורלינס פליקנס, במדיה שיחק ב-3 וחצי העונות הבאות.
בפלייאוף הודח עם הפליקנס בסיבוב הראשון (מול גולדן סטייט ווריורס) בפעם השלישית בקריירה.
באמצע עונת הועבר בטרייד לברוקלין נטס בתמורה לרשאד ווהן.
בדצמבר 2019 חתם על חוזה בקבוצת פוג'יין סטורג'נס מליגת העל הסינית.
דנטה אקסום הוא כדורסלן אוסטרלי, המשחק בעמדת הרכז ב-דאלאס מאבריקס מליגת ה-NBA.
אקסום נולד במלבורן שבמדינת ויקטוריה, אוסטרליה.
אביו, ססיל, זכה בשנת 1982 באליפות טורניר המכללות כשחקן אוניברסיטת קרוליינה הצפונית, לצד מייקל ג'ורדן, ג'יימס וורת'י וסם פרקינס.
לאחר מכן עבר ססיל להתגורר באוסטרליה, ושיחק בליגת העל האוסטרלית בין השנים 1989–1996.
בשנת 2013 הוביל דנטה את קבוצת הכדורסל של "תיכון לייק ג'ינינדרה" שבקנברה לזכייה באליפות התיכונים של אוסטרליה.
באותה שנה השתתף במשחק נייקי הופ סאמיט כשחקן "נבחרת העולם", עבורה קלע 16 נקודות בניצחונה על "נבחרת ארצות הברית".
בדראפט ה-NBA 2014 נלקח אקסום בבחירה החמישית, על ידי יוטה ג'אז.
לאורך עונת הרוקי שלו רשם ממוצעים של 4.8 נקודות ו-2.4 אסיסטים למשחק, ובמהלכה השתתף במשחק הכוכבים העולים כשחקן "נבחרת העולם".
באוגוסט 2015 סבל מקרע ברצועה הצולבת הקדמית של רגלו השמאלית, אשר אילץ אותו להחמיץ את כל עונת .
באוקטובר 2017 עבר ניתוח בכתפו השמאלית, אשר בגינו החמיץ את 68 המשחקים הראשונים של קבוצתו בעונת .
ביולי 2018 חתם אקסום על הארכת חוזה בסך כ-33 מיליון דולר לשלוש עונות נוספות ביוטה.
בינואר 2019, לאחר 39 משחקים בעונת , סבל מנקע בקרסול אשר השבית אותו ממשחק למשך כחודשיים.
שלושה משחקים לאחר חזרתו נודע כי יחמיץ את כל המשך העונה בעקבות קרע בגיד הפיקה של ברכו הימנית.
בדצמבר 2019, לאחר כחמש וחצי עונות ביוטה, הועבר יחד עם שתי בחירות דראפט עתידיות לקליבלנד קאבלירס, בתמורה לג'ורדן קלארקסון.
במשחקו השישי עם הקאבלירס, ב-5 בינואר 2020, קלע שיא קריירה של 28 נקודות מול מינסוטה טימברוולבס.
ב-13 בינואר 2021 הועבר אקסום ליוסטון רוקטס, כחלק מטרייד מרובע במסגרתו נשלח ג'יימס הארדן (מיוסטון) לברוקלין נטס אך לא שותף בשל פציעות.
בספטמבר אותה שנה חתם על חוזה חדש ברוקטס, אך שוחרר באוקטובר 2021 מבלי ששיחק.
ב-7 בדצמבר 2021 חתם אקסום בברצלונה, המשחקת בליגת העל הספרדית וביורוליג.
ב-10 ביולי 2022 חתם אקסום בפרטיזן בלגרד ממליגת העל הסרבית, הליגה האדריאטית והיורוליג.
בשנת 2012 השתתף אקסום בגביע העולם בכדורסל עד גיל 17 כשחקן נבחרת אוסטרליה.
אקסום הוביל את נבחרתו לזכייה במדליית הכסף עם 17.2 נקודות בממוצע למשחק, ובסיום הטורניר נבחר לחמישייה המצטיינת.
בשנת 2013 הוביל את אוסטרליה למקום הרביעי בגביע העולם בכדורסל עד גיל 19, ונבחר בשנית לחמישיית הטורניר לאחר שרשם ממוצעים של 18.2 נקודות ו-3.8 אסיסטים למשחק.
בקיץ 2013 שיחק לראשונה גם במדי נבחרת אוסטרליה הבוגרת, בטורניר אליפות אוקיאניה, וזכה עמה במדליית הכסף.
בגביע העולם בכדורסל 2014 סיים אקסום עם נבחרתו במקום ה-12 (מתוך 24).
דֵנְזֶל יוסטוס מוריס דוּמְפְרִיס (בהולנדית: Denzel Justus Morris Dumfries; נולד ב-18 באפריל 1996) הוא כדורגלן הולנדי המשחק בעמדת המגן באינטר מילאנו ובנבחרת הולנד.
דומפריס עבר ב-2014 ממחלקת הנוער של ברנדרכט למחלקת הבוגרים של קבוצת ספרטה רוטרדם מליגת המשנה ההולנדית, וערך את הופעת הבכורה שלו בקבוצה ב-20 בפברואר 2015, במשחק ליגה נגד אמן.
הוא היה בורג מרכזי בקבוצתו וסייע לעלייתה לליגת העל ההולנדית בסוף עונת 2015/2016. הוא גם נבחר ל"פריצת השנה" בליגה ההולנדית השנייה.
בקיץ 2017 הצטרף להירנפיין מליגת העל ההולנדית.
ביוני 2018 חתם על חוזה לחמש שנים בפ.ס.וו.
ב-14 באוגוסט 2021 חתם באינטר מילאנו.
הוא כבש שער בכורה ב-4 בדצמבר בניצחון 0–3 על רומא.
במרץ 2014 קיבל דומפריס זימון בכורה לשחק במדי נבחרת ארובה, והוא ערך את הופעת הבכורה שלו בניצחון נבחרתו 2–0 על נבחרת גואם.
חמישה ימים לאחר מכן כבש את שערו היחיד במדי הנבחרת בניצחון 1–0 על גואם במשחק הגומלין.
את הופעתו הראשונה במדי נבחרת הולנד ערך ב-13 באוקטובר 2018 בניצחון נבחרתו 3–0 על נבחרת גרמניה.
בשנת 2019 שיחק דומפריס 120 דקות בניצחון נבחרתו 3–1 בהארכה על נבחרת אנגליה בחצי גמר ליגת האומות, ו-90 דקות בהפסד נבחרתו 0–1 לנבחרת פורטוגל במשחק הגמר.
במשחק הפתיחה של נבחרת הולנד ביורו 2020, כבש שער בכורה והעניק לנבחרתו ניצחון 2–3 על אוקראינה.
גם במשחק השני בטורניר כבש שער בניצחון 0–2 על אוסטריה, ניצחון אשר הבטיח לנבחרת הולנד את ראשות הבית ומקום בשמינית הגמר.
אליפות ליגת המשנה ההולנדית: 2015/2016
מגן יוהאן קרויף: 2021 אינטר מילאנו
פריצת השנה בליגת המשנה ההולנדית: 2015/2016
הרכב השנה של ליגת העל ההולנדית: 2018/2019
גבריאל צ'ארלס דנטה רוזטי היה צייר, מאייר, משורר ומתרגם אנגלי.
אחד ממייסדי האחווה הפרה-רפאליטית בלונדון (יחד עם ויליאם הולמן האנט וג'ון אוורט מיליי).
עבודותיו השפיעו על הסימבוליזם ועל התנועה האסתטית.
לרבים מציורים שצייר חיבר גם סונטות.
אביו, גבריאלה רוזטי, היה משורר איטלקי ופליט מנאפולי, שביקש מקלט מדיני בבריטניה.
אמו, פרנצס פולידורי, הייתה מחנכת משכילה ששימשה גם כדוגמנית לציירים (בהם בנה) ולצלמים (בהם לואיס קרול).
רוזטי היה השני מבין ארבעה אחים.
אחיו היו המשוררת כריסטינה רוזטי, מחברת "שוק הגובלינים" (שאויר על ידי רוזטי), מבקר הספרות ויליאם מייקל רוזטי והסופרת מריה פרנצ'סקה רוזטי.
הוא-עצמו נקרא על שם דנטה אליגיירי, ולאורך חייו הזדהה עם דמותו.
אביו היה קתולי ואמו אנגליקנית, ורוזטי הוטבל וחונך כאנגליקני.
בשנות ילדותו קיבל חינוך ביתי, לאחר מכן נשלח לבית הספר קינגס קולג' בווימבלדון, ולאחר סיומו עבר לקינגס קולג' לונדון, בו כיהן אביו כמורה לשפה וספרות איטלקית.
הוא הרבה לקרוא מיצירות שייקספיר, דיקנס, וולטר סקוט, לורד ביירון ובפרט ג'ון קיטס, וביקש להיות סופר ומשורר.
עם זאת עסק גם בציור, וככל שבגר ביקש להפוך את הציור למקצועו הראשי.
התעניינותו הייתה באמנות ימי הביניים, בעיקר אמנות איטלקית.
בין 1841 ל-1845 למד באקדמיה פרטית לאמנות של הנרי סס.
בין 1845 ל-1848 למד בבית הספר לאמנות עתיקה של האקדמיה המלכותית לאמנויות.
לאחר שעזב את האקדמיה למד אצל פורד מדוקס בראון, עמו פיתח קשר שנמשך כל חייו (בתו של מדוקס בראון, לוסי, נישאה לוויליאם מייקל רוזטי).
ב-1848 נפגש רוזטי עם האנט.
השניים חלקו חיבה לציורים המושפעים משירה, ובפרט לג'ון קיטס ולתפיסה האסתטית שהתמקדה באמנות שלפני הרנסאנס.
השניים ייסדו, יחד עם מיליי ואחרים, את "האחווה הפרה-רפאליטית" שתפיסתה דרשה שהיצירות האמנותיות יציגו נושאים רציניים ובעלי חשיבות ועומק, הקשורים במקרים רבים לטקסטים, ושהדמויות יוצגו באופן נטורליסטי.
ב-1849 הציג רוזטי בתערוכה בהייד פארק את ציורו הראשון, "ילדותה של מריה הבתולה" (The Girlhood of Mary Virgin), בו מוצגת מריה, אם ישו כנערה, לצד אמה אנה.
הדוגמנית ששימשה לציור דמותה של אנה הייתה אמו של רוזטי, פרנצס פולידורי, ומריה עצמה צוירה בדמותה של אחותו, כריסטינה.
סביב מסגרת הציור כתב רוזטי שני שירים פרי עטו.
לצד חתימתו התנוססו לראשונה האותיות PRB (ראשי תיבות של "האחווה הפרה-רפאליטית").
ב-1850 שב לצייר את מריה, כעת בדמות נערה בוגרת מעט יותר, בציור בשם Ecce Ancilla Domini ("הנני שפחת ה'", לפי הבשורה על-פי לוקאס א 38), ומתאר את מעמד הבשורה למרים.
בעוד לציורים מתקופת הרנסאנס המתארים את הבשורה מבנה דומה בו נראים מריה היושבת בגנה מימין והמלאך הניגש אליה משמאל - מציב רוזטי את "עדשת המצלמה" שלו כביכול לצד כתפו של המלאך, צעד המשנה את אווירת הבשורה כליל, מוציא אותה מהתבנית המוכרת, והופך את מריה ואת המלאך ליצורים אנושיים.
מריה נראית בציור כמבוהלת, תגובה טבעית של נערה לבשורת התעברותה, ולא כנהוג בציורי הרנסאנס המציגים אותה רגועה וקורנת.
באותה שנה ראה אור גיליונו הראשון של ביטאון האחווה הפרה-רפאליטית, The Germ, בו הופיע שירו של רוזטי, The Blessed Damozel וביוגרפיה בדיונית פרי עטו של אמן איטלקי קדום כביכול.
על אף שזכה לשבחים מצידו של מבקר האמנות החשוב ג'ון ראסקין, רוב התגובות לציורו השני היו קטלניות, בפרט מצד שמרנים בריטים שראו בו צייר קתולי.
לפיכך החליט רוזטי לא להציג עוד מיצירותיו בתערוכות, ואף עזב את האחווה הפרה-רפאליטית.
הוא המשיך לצייר רבות, אך כמעט ולא פרסם.
הנושאים המרכזיים ביצירתו בשנות ה-50 של המאה ה-19 היו ציורי צבעי מים עשירי-צבע בסגנון כמו-ימי-ביניימי, בהם סדרה המעטרת סצנות מחיי דנטה וכתביו, וסדרה המושפעת מאגדות המלך ארתור.
ב-1850 פגש רוזטי את אחת הדוגמניות המרכזיות באחוות הפרה-רפאליטים, אליזבת סידל (הידועה במיוחד כמי שדגמנה את אופליה עבור מיליי).
במהלך העשור שלאחר מכן היא הייתה תלמידתו והמוזה שלו, והיא מופיעה בעשרות מציורי צבעי המים שלו.
החל מ-1854 גר הזוג הבלתי נשוי יחדיו, צעד לא מקובל באותה תקופה.
השניים נישאו ב-1860. מצבו הכספי היה קשה, ועל מנת לממן את חובותיו נענה להצעתו של ראסקין ללמד ב"קולג' האדם העובד" באוקספורד, בו לימד ראסקין עצמו.
בתמורה, תמך בו ראסקין כלכלית ביד נדיבה.
ב-1856 פגש באוקספורד שני סטודנטים, ויליאם מוריס ואדוארד ברן ג'ונס, שהקימו כתב עת שהוקדש לנושאים ימי-ביניימים והעריכו את עבודותיו.
ויליאם מוריס העריץ בפרט את עבודותיו של רוזטי הקשורות לאגדות המלך ארתור, נושא שהעסיק את מוריס עמוקות.
השלושה חברו יחדיו ויצרו, ברוח תנועת האמנויות והאומנויות, קואופרטיב לעיצוב ולייצור טקסטיל, טפטים, ויטראז'ים וכריכות ספרים כהחייאה של "אחוות בעלי המלאכה" של ימי הביניים ללא מיכון ותיעוש מודרניים.
המוצרים עוטרו ברוח התנועה האסתטית במוטיבים צמחיים צבעוניים.
ב-1857 פגשו השלושה את ג'יין בורדן ונפעמו מיופיה.
היא דגמנה עבור רוזטי (בין היתר בדמות מלכתו של ארתור, גווינביר) ועבור מוריס (כאיזולט).
בורדן, שהייתה אז בת 18, לא הייתה משכילה ועבדה כעוזרת בית (מוריס ובורדן היו בני 24 ורוזטי בן 29).
מוריס נטל על עצמו להפוך אותה לליידי, לימד אותה איטלקית וצרפתית, וקרא עמה ממיטב הספרות.
קיימת טענה, חסרת ביסוס מובהק, לפיה שימשה תקופת החניכה של בורדן על ידי מוריס כמודל למחזהו של ג'ורג' ברנרד שו "פיגמליון".
ב-1857 ראה אור בהוצאת מוקסון ספרו של אלפרד טניסון Poems, עם איורים מאת ויליאם הולמן האנט וג'ון אברט מיליי, שגייסו גם את רוזטי למיזם.
האיורים, שלא רק תיארו את הכתוב במילים, אלא גם יצרו חזון אלגורי שלם, השלימו, הן בעיני טניסון והן בעיני רוזטי, את משמעות הספר כמכלול של תוכן וצורה רב-ממדיים.
ב-1860 ראו אור תרגומיו של רוזטי לספרו של דנטה La Vita Nuova ("חיים חדשים", מאיטלקית) ולספרו של תומאס מלורי, Le Morte d'Arthur (אגדות המלך ארתור, מצרפתית), עליהם שקד מספר שנים.
ב-1862 ראה אור ספרה של אחותו כריסטינה, "שוק הגובלינים", עם איוריו בשחור-לבן, וב-1866 ראה אור ספרם המשותף The Prince's Progress.
חזרה בלונדון - דיוקנאות נשים
בסביבות 1860 שב רוזטי לצייר בצבעי שמן, ופנה מנושאים ימי-ביניימים לדיוקנאות.
נקודת המפנה הורכבה מעזיבתו את אוקספורד וחזרתו ללונדון, פגישתו עם הדוגמנית פאני קורנפורת', שהפכה גם למאהבתו, ומשקיעתו בסיפורי הדקמרון של בוקאצ'ו.
השפעות אלה הובילו ליצירת הציור Bocca Baciata ("נשיקות פיה"), דיוקן קרוב חושני ומפורט של פניה של פאני קורנפורת', כשלצידה פירות, פרחים ותכשיטים הנושאים מסר סימבולי ומתקשרים לאגדה מדקמרון, וכוללים רמזים לעולם אלילי קדום.
ציורי הנשים הללו, שהציגו בעיקר את פאני קורנפורת' ואת ג'יין מוריס כנשים אלילות, אגדתיות וארוטיות, השפיעו על ציירים רבים מזרם הסימבוליזם.
באותה תקופה, על אף שהיה מאוהב בדוגמניות שלו פאני קורנפורת' וג'יין מוריס (שהייתה נשואה לידידו ושותפו ויליאם מוריס), נשא רוזטי לאישה את אהובתו הראשונה, אליזבת סידל, שגילמה את דמויות הנשים בציורי המים הימי-ביניימים שלו, נושא שננטש.
סידל סבלה ממחלות שונות, גופניות ונפשיות, שקעה בדיכאון, והתמכרה ללאודנום (תרופה שהכילה אופיום מומס באלכוהול), ובמאי 1861 ילדה ולד מת.
ב-11 בפברואר 1862 נפטרה סידל-רוזטי ממנת יתר, ונקברה בבית הקברות הייגייט.
רוזטי, הלום צער, קבר יחד עמה את כל השירים שכתב, שלא היה להם עותק נוסף.
ב-1869 דרש שיחפרו ויוציאו את שיריו מן הקבר.
בשנות ה-70 של המאה ה-19 שב לצייר את אשתו המתה במספר דיוקנאות, בדמותה של ביאטריצ'ה, סמל אהבתו הנצחית של דנטה אליגיירי.
ב-1865 פגש את אלכסה וילדינג אדומת השיער בת ה-18, ששימשה לו כמודל ואלילה חדשה לרבים מן הציורים שצייר בעשר השנים שלאחר מכן.
ב-1870, לאחר שהשיג מחדש את שיריו שהוצאו מקברה של אשתו, הוציא רוזטי את שיריו לאור בסיוע ידידו צ'ארלס אוגוסטוס הוול.
Rossetti, כלל מחזור סונטות גדול תחת הכותרת "The House of Life", ומתאר התפתחות איטית, גופנית ונפשית, של קשר בין בני זוג, שירים נוספים ותרגומים, בהם תרגום מצרפתית לשירי פרנסואה ויון.
הארוטיות והחושניות שבו נחשבו לוולגריים, וסגנונו תואר כחלש וכבלתי מוסרי.
מבקרי התקופה התחרו זה בזה מי יכתוב ביקורת עוקצנית וחריפה יותר על הספר.
רוזטי מכר באותה תקופה את ציוריו בסכומים ניכרים והרוויח היטב.
הוא רכש בית בצ'לסי בו התגורר עד מותו.
בנוסף הרבה לרכוש חפצים, רהיטים וכלים דקורטיביים עד כדי קיבעון לאספנות.
הוא גם רכש בעלי חיים וגידל טווסים, באפלו, צבי, וומבט ודביבון.
כן רכש יחד עם מוריס בית קיץ במערב אוקספורדשייר, שם בילה את קיץ 1871 עם ג'יין מוריס, שעה שבעלה שהה באיסלנד.
מיד לאחר מכן החל להתמכר לאלכוהול ולכלוראל הידראט (סם ממשפחת סמי האונס).
הוא המשיך ליצור דיוקנאות נשים גדולות מהחיים בכיכובן של מוריס, וילדינג וקורנפורת'.
בתקופה אחרונה זו ניכרים ברקע הדיוקנאות טפטים מעוטרים בדגמים צמחיים והנשים לובשות שמלות בעיטור דומה ועונדות תכשיטים.
חלק מהתמונות הן דיוקנאות מקובצים של מספר נשים.
רוזטי הגיע בתקופה זו לשיא של איכות טכנית בתיאור אריגים, שיער, גוון עור וידיים ארוכות-אצבעות.
ב-1874 ניתק ויליאם מוריס כל קשר עם רוזטי.
רוזטי שקע יותר באלכוהוליזם ובתהמכרות לסמים, אך יצירותיו נותרו באיכות גבוהה ונמכרו בסכומים גבוהים.
לקראת חג הפסחא של 1882 נסע רוזטי לצורכי הבראה לבית חבר בבירצ'ינגטון על הים בקנט.
הוא נפטר שם ב-9 באפריל מאי-ספיקת כליות, ונקבר בכפר בו נפטר.
בשנת 1965 ראה אור סרט הקולנוע Dante's Inferno בבימויו של קן ראסל ובכיכובו של אוליבר ריד.
בשנת 1975 הפיק ה-BBC את הסדרה The Love School בכיכובו של בן קינגסלי.
בשנת 2009 הפיק ה-BBC את הסדרה רומנטיקנים נואשים על האחווה הפרה-רפאליטית, בה כיכב איידן טרנר בתפקיד רוזטי.
קלוד דביסי הלחין את היצירה La Damoiselle élue לפי הציור והסונטה של רוזטי The Blessed Damozel
ראלף ווהן-ויליאמס הלחין את מחזור הסונטות The House of Life
האי דנט או האי דינט הוא אי סלעי, בסמוך לאי אלכסנדר שבאנטארקטיקה.
אורכו של האי 3 קילומטרים.
האי ממוקם בשטח מפרץ לאזארב, 4 קילומטים ממערב לחופי האי אלכסנדר.
האי ממוקם 10 קילומטרים דרומית - מזרחית לאי אמבר.
האי התגלה לראשונה מן האוויר בטיסות שבוצעו על ידי השירות האנטארקטי של ארצות הברית בין השנים 1939–1941.
האי מופה בשנת 1960 על ידי ד.
האי נקרא בשם זה בשל צורתו - בקצה הדרומי של האי מצוי קרקס קרחוני, היוצר שקע המעקם את פני האי.
דנזל ריי דון קארי הוא ראפר, זמר ומלחין אמריקאי.
ב-2013 הוציא קארי את אלבום הבכורה שלו, Nostalgic 64. האלבום זכה לשבחים רבים מהמבקרים.
ב-2015 הוציא את המיני-אלבום הראשון שלו, 32 Zel/Planet Shrooms.
האלבום כלל בתוכו את הלהיט "Ultimate" שהפך לתופעת אינטרנט רחבת ממדים.
ב-2016 הוציא את אלבום האולפן השני שלו, Imperial.
האלבום זכה להצלחה, אך לא הצליח לשחזר את הצלחתו של האלבום הקודם.
ב-2018 הוציא את אלבום האולפן השלישי שלו, Ta13oo.
האלבום זכה לשבחים רבים והגיע למקום ה-15 במצעד אלבומי ה-R&B/היפ-הופ.
ב-2019 הוציא את אלבום האולפן הרביעי שלו, Zuu.
האלבום הגיע בשיאו למקום ה-19 במצעד אלבומי ה-R&B/היפ-הופ.
הוא זכה לשבחים מהמבקרים והגיע למקום ה-17 במצעד הבילבורד 200.
דנזל רוברט ולנטיין הוא כדורסלן אמריקאי המשחק בקבוצת יוטה ג'אז מליגת ה-NBA, בעמדת הקלע.
ולנטיין, אשר קרוי על שמו של שחקן הקולנוע דנזל וושינגטון, נולד וגדל בעיר לאנסינג שבמישיגן.
בקבוצת הכדורסל של "תיכון סקסטון" בו למד, שיחק לצד שחקן ה-NBA לעתיד ברין פורבס ותחת אביו המאמן קרלטון ולנטיין, וזכה עמם באליפות ליגת התיכונים השנייה של מישיגן בעונות 2011 ו-2012. בעונתו האחרונה בקבוצה, 2011/2012, רשם ממוצעים של כ-14 נקודות, 11 ריבאונדים ו-9 אסיסטים למשחק.
בין השנים 2012–2016 למד באוניברסיטת המדינה של מישיגן ("מישיגן סטייט"), ושיחק בקבוצת הכדורסל שלה ("הספרטנס") תחת המאמן חבר היכל התהילה של הכדורסל טום איזו.
בעונת 2014/2015, לאחר מעברם של חבריו לקבוצה גארי האריס ואדריאן פיין ל-NBA, הפך ולנטיין לאחד השחקנים המובילים של מישיגן סטייט, והוביל אותה לפיינל פור טורניר אליפות המכללות עם ממוצעים של 14.5 נקודות, 6.3 ריבאונדים ו-4.3 אסיסטים למשחק.
במשחק חצי הגמר מול אוניברסיטת דיוק, בה שיחקו שמונה שחקני NBA לעתיד, הצטיין ולנטיין עם 22 נקודות ו-11 ריבאונדים, אך קבוצתו הפסידה בתוצאה 81–61.
במשחק השני של עונת 2015/2016 השיג ולנטיין את הטריפל דאבל הרביעי בתולדות הספרטנס – אחרי שעשו זאת מג'יק ג'ונסון, צ'ארלי בל ודריימונד גרין – כאשר קלע 29 נקודות, הוריד 12 ריבאונדים ומסר 12 אסיסטים בניצחון קבוצתו מול אוניברסיטת קנזס.
עד לסיום אותה עונה העמיד ממוצעים מרשימים של 19.2 נקודות, 7.5 ריבאונדים ו-7.8 אסיסטים למשחק, אולם קבוצתו הפסידה כבר במשחק הראשון של טורניר המכללות.
במרץ 2016 זכה בפרסי "שחקן העונה של ליגת המכללות" מטעם ה-Associated Press ומטעם "האיגוד הלאומי של מאמני הכדורסל" (NABC) – הנחשבים לשניים מתוך ששת הפרסים היוקרתיים ביותר לשחקן העונה.
כמו כן נבחר ולנטיין לחמישיית העונה של ליגת המכללות (First-team All-American), לצדם של בן סימונס, באדי הילד, מלקולם ברוגדון וטיילר יוליס.
בדראפט ה-NBA 2016 נבחר ולנטיין על ידי שיקגו בולס, בבחירה ה-14. לאורך עונת הרוקי שלו שימש ולנטיין כמחליפו מהספסל של דוויין וייד, ותרם 5.5 נקודות בממוצע למשחק.
את אותה עונה סיימו הבולס במקום השמיני באזור המזרחי, והודחו בסיבוב הראשון של הפלייאוף על ידי בוסטון סלטיקס.
בעונתו השנייה פתח ב-37 מתוך 77 המשחקים בהם שותף, ורשם ממוצעים של 10.5 נקודות ו-5.1 ריבאונדים למשחק.
ב-17 במרץ 2018 קלע שיא קריירה של 34 נקודות (עם 8 שלשות) בהפסד קבוצתו מול קליבלנד קאבלירס.
בספטמבר 2018 נפצע בקרסולו השמאלי, וכחודשיים לאחר מכן נאלץ לעבור ניתוח אשר השבית אותו ממשחק לכל אורך עונת .
בספטמבר 2021 חתם ולנטיין על חוזה בקליבלנד קאבלירס.
ב-10 בינואר 2022 חתם ולנטיין על חוזה לעשרה ימים ביוטה ג'אז.
דנטיי לוואל ג'ונס הוא כדורסלן עבר אמריקאי, אשר שיחק בליגת ה-NBA בין השנים 2003–2017. לאורך הקריירה זכה פעם אחת באליפות ה-NBA כשחקן קליבלנד קאבלירס (ב-), ורשם ממוצעים כוללים של 5.4 נקודות ו-1.7 ריבאונדים למשחק.
נודע כשחקן הגנה מצטיין, ומנגד כשחקן בכל יכולות מוגבלות בהתקפה.
בן דודו של כדורסלן העבר אל הרינגטון.
ג'ונס נולד בעיר טרנטון שבניו ג'רזי, ובשנת 1998 החל ללמוד באוניברסיטת ראטגרס אשר בניו ברנזוויק הסמוכה.
בשתי עונותיו בקבוצת הכדורסל של האוניברסיטה קלע 13.3 נקודות ואסף 4.3 ריבאונדים בממוצע למשחק.
בשנת 2000 עבר לאוניברסיטת דיוק, על מנת לשחק תחת המאמן מייק ששבסקי, אולם נדרש ל"שנת צינון" מליגת המכללות בשל מעברו בין אוניברסיטאות במהלך לימודיו.
בעונות 2002 ו-2003 שיתף פעולה ב"דיוק בלו דבילס" עם שחקני ה-NBA לעתיד קרלוס בוזר, מייק דאנליבי, ג'יי ויליאמס, כריס דוהון, ג'יי.
רדיק ושלדן ויליאמס, וסייע לקבוצה להעפיל בשתי העונות לשלב שמינית גמר טורניר אליפות המכללות (NCAA Sweet Sixteen).
בעונת 2002/2003 העמיד ממוצעים של 17.7 נקודות ו-5.5 ריבאונדים למשחק, ובסיומה נבחר הן לחמישיית העונה והן לחמישיית ההגנה של מחוז ACC.
בדראפט ה-NBA 2003 נבחר ג'ונס בבחירה ה-20 על ידי בוסטון סלטיקס, ומיד הועבר בטרייד לממפיס גריזליס.
ב-3 עונותיו הראשונות בממפיס היה שותף לשלוש הופעותיה הראשונות אי פעם בפלייאוף ה-NBA, אולם מיעט לשחק ותרם 3.8 נקודות בממוצע למשחק בלבד.
בעונתו הרביעית והאחרונה עם הגריזליס, , זכה לתפקיד גדול יותר בקבוצה, וקלע 7.5 נקודות בממוצע למשחק.
בקיץ 2007 חתם על חוזה בסקרמנטו קינגס, אך שוחרר ממנה כבר לאחר 25 משחקים.
עד לסיום אותה עונה שיחק עבור פורט ויין מאד אנטס מליגת הפיתוח של ה-NBA.
לקראת עונת חתם על חוזה בדנוור נאגטס, בה שימש לראשונה בקריירה כשחקן חמישייה קבוע, לצדם של צ'ונסי בילאפס, כרמלו אנתוני, קניון מרטין וננה.
הנאגטס סיימו את העונה במקום השני באזור המערבי, עם מאזן 54–28, והעפילו לגמר המערב לראשונה מזה 24 שנים; בסדרת גמר המערב עצמה הודחה דנוור על ידי האלופה שבדרך, לוס אנג'לס לייקרס, בתוצאה 2–4.
ביולי 2009 חתם ג'ונס על חוזה ל-4 עונות באינדיאנה פייסרס.
בעונת קבע שיאי קריירה של 10.2 נקודות, 3.0 ריבאונדים ו-2.0 אסיסטים למשחק.
בעונת סייע לפייסרס להעפיל לחצי גמר האזור המזרחי, לראשונה מזה 7 שנים.
ביולי 2012, לאחר 3 עונות באינדיאנה, הועבר יחד עם דארן קוליסון לדאלאס מאבריקס, בתמורה ליאן מהינמי.
לאחר 50 משחקים משחקים בדאלאס הועבר בטרייד נוסף לאטלנטה הוקס, בתמורה לאנתוני מורו.
בנובמבר 2014, לאחר שלא שיחק כלל בעונת , חזר לשחק עבור פורט ויין מאד אנטס מליגת הפיתוח.
בינואר 2015 חתם על חוזה עד לסיום עונת בלוס אנג'לס קליפרס.
בפלייאוף 2015 העפילה הקבוצה לחצי גמר האזור המערבי.
בדצמבר 2015 חתם על חוזה בקבוצת גרנד ראפידס דרייב מליגת הפיתוח, במדיה קלע 15.7 נקודות למשחק עד לסיום העונה.
באפריל 2016, ארבעה ימים לפני פתיחת פלייאוף , חתם על חוזה בקליבלנד קאבלירס.
לאורך הפלייאוף שותף ג'ונס ב-15 מתוך 21 משחקי קבוצתו, וסייע לה לזכות באליפות ה-NBA הראשונה בתולדותיה.
ביולי 2016 שוחרר מהקאבלירס, אולם באפריל 2017 הוחתם מחדש לקראת פלייאוף .
בשחזור התמודדות סדרת הגמר משתי העונות הקודמות – קליבלנד מול גולדן סטייט – הפסידו הפעם הקאבלירס בתוצאה 1–4. בסיום אותה עונה פרש ג'ונס ממשחק, בגיל 36.
דניאל "דני" אולמו קרבחאל (בקטלאנית: Daniel "Dani" Olmo i Carvajal, בספרדית: Daniel Olmo Carvajal; נולד ב-7 במאי 1998) הוא כדורגלן ספרדי-קטלאני המשחק בעמדות הקשר ההתקפי והקיצוני בברצלונה מהלה ליגה ובנבחרת ספרד.
אולמו נולד בטראסה שבקטלוניה, ועל-כן גדל בקבוצות הנוער של אספניול ושל ברצלונה.
אולמו עזב את קבוצת הנוער של ברצלונה והצטרף בגיל 16 לקבוצת הנוער של דינמו זאגרב הקרואטית - ב-31 ביולי 2014. את משחקו הראשון בקבוצה הבוגרת, ערך ב-7 בפברואר 2015 נגד לוקומוטיבה זאגרב.
ב-22 באוגוסט 2016 חתם על חוזה חדש לארבע שנים בקבוצה.
ב-17 בדצמבר 2018 נבחר לשחקן הטוב ביותר של ליגת העל הקרואטית לשנת 2018. באותו החודש פרסם עיתון הספורט האיטלקי, "טוטוספורט", את הדירוג שלו לפרס "נער הזהב", ובו אולמו סיים במקום האחד עשר, כשאחריו ברשימה נמצאו שחקנים כמו קיליאן אמבפה ויוסיפ ברקאלו.
ב-3 ביוני 2019, הוא קטף פרס נוסף כאשר הוא הוכתר לשחקן הטוב ביותר ולשחקן הצעיר הטוב ביותר לעונת 19–2018 בליגה הקרואטית.
ב-18 בספטמבר 2019 רשם את הופעת הבכורה שלו בליגת האלופות בניצחון הבית 0–4 על אטאלנטה.
הוא כבש את שערו הראשון בתחרות ב-22 באוקטובר בתיקו החוץ 2–2 מול שחטאר דונצק.
הוא כבש את השער היחיד של דינמו בהפסד הבית 1–4 למנצ'סטר סיטי, כשאת אותה העונה זאגרב סיימה במקום הרביעי והאחרון בשלב הבתים.
לייפציג מהבונדסליגה הגרמנית, בחוזה לארבע שנים.
הוא רשם את הופעת הבכורה שלו במדי לייפציג בתיקו 2–2 מול בורוסיה מנשנגלדבך כאשר נכנס כמחליף של טיילר אדמס.
ב-12 ביוני, הוא כבש את צמד השערים של קבוצתו בניצחון 0–2 על הופנהיים.
ב-13 באוגוסט, הוא כבש את השער הפותח בניצחון 1–2 על אתלטיקו מדריד באצטדיון ז'וזה אלבלדה, שער שעזר ללייפציג להתקדם לשלב חצי הגמר של ליגת האלופות לראשונה בתולדות המועדון.
ב-12 באוגוסט 2023 כבש שלושער בניצחון 0–3 על באיירן מינכן במסגרת משחק הסופר-קאפ הגרמני, ועזר לקבוצה לזכות בתואר בפעם הראשונה בהיסטוריה.
ב-9 באוגוסט 2024 חתם לשש שנים במועדון ברצלונה מליגת העל הספרדית, בעסקה המוערכת בכ-60 מיליון אירו.
ב-28 באוגוסט ערך את הופעת הבכורה שלו כמחליף ב-1–2 על ראיו ואיקאנו וכבש את שערו הראשון בקבוצה, שהיה גם שער הניצחון במשחק.
ב-1 בינואר 2025, עקב בעיות כלכליות, הוסר אולמו מסגל הקבוצה על ידי הליגה הספרדית והפך לשחקן חופשי, אך העניין סודר ובמהלך העונה המשיך לשחק בשורות ברצלונה.
לאחר שייצג את הנבחרת הספרדית במגוון גילאים של נבחרות הנערים, הנוער, הצעירה והאולימפית שלה, אולמו זומן לראשונה לסגל הנבחרת הבוגרת של ספרד בנובמבר 2019, לצמד משחקיה נגד מלטה ורומניה במסגרת מוקדמות יורו 2020; טורניר שאליו ספרד כבר העפילה.
הוא ערך את הופעת הבכורה שלו בנבחרת ב-15 בנובמבר כשנכנס כמחליף של אלברו מוראטה בדקה ה-66 ואף הבקיע כשלוש דקות לאחר כניסתו, בניצחון הבית 0–7 על מלטה.
נכלל בסגל נבחרת ספרד בטורניר יורו 2024.
אביו של דני, מיקל, הוא גם כדורגלן עבר ששיחק בעמדת החלוץ.
אחיו הגדול של דני, קרלוס, הוא כדורגלן ששיחק בעמדת הבלם עבור דינמו זאגרב II (קבוצת המילואים של דינמו זאגרב הקרואטית בהן שיחק גם דני בתחילת דרכו).
אליפות אירופה עד גיל 21 – נבחרת הטורניר: 2019
גמר אליפות אירופה עד גיל 21 – שחקן המשחק: 2019
ליגת האלופות – נבחרת תגליות העונה – 2019/20
דני אורבך (נולד ב-27 ביולי 1981 בפתח תקווה) הוא היסטוריון צבאי ישראלי ופרופסור חבר באוניברסיטה העברית.
דני אורבך נולד בפתח תקווה וגדל בכפר סבא.
למד בתיכון גלילי, ושירת בחיל המודיעין.
למד באוניברסיטת תל אביב תואר ראשון בהיסטוריה כללית ולימודי אסיה, היה סטודנט מחקר באוניברסיטת טוקיו, וקיבל את הדוקטורט שלו בהיסטוריה באוניברסיטת הרווארד.
ב-2003 ביקש אורבך משורה של היסטוריונים לערער בפני הוועדה הציבורית לציון חסידי אומות העולם של יד ושם על ההחלטה שלא להעניק את התואר להנס פון דוהנני, שופט גרמני ואחד מאנשיו של אדמירל וילהלם קנריס, ראש האבווהר, מנגנון המודיעין של הוורמאכט, ומראשי ההתנגדות הגרמנית לנאציזם.
בעקבות מאמציו של אורבך, שונתה ההחלטה ופון דוהנני קיבל את התואר.
כיום הוא מרצה באוניברסיטה העברית על היסטוריה צבאית בחוג להיסטוריה כללית וכן משמש כיועץ מוסמך ומרצה במדור יפן בלימודי אסיה.
ב-5 באפריל 2021 קודם לדרגת פרופסור חבר.
מרבה להופיע בטלוויזיה כפרשן לענייני צבא, היסטוריה ויפן.
כותב גם באתרים "מידה", "שיחה מקומית", ו"דיומא".
מפעיל את הפודקאסט "סוכן משולש", העוסק בתחומי המודיעין והריגול, וכן כותב בלוג ששמו "הינשוף".
ב-9 ביולי 2025 פרסם יחד עם החוקרים יגיל הנקין, יונתן בוקסמן ויונתן ברוורמן מחקר הבוחן את הטענות לרצח עם במלחמת חרבות ברזל על בסיס ניתוח כמותי-סטטיסטי והיסטוריה צבאית, במטרה לברר את התשתית העובדתית קודם כל דיון אתי ומשפטי בנושא.
אורבך מתמחה בחקר הפיכות, התנקשויות פוליטיות ואי־ציות צבאי, דינמיקה של פשעי מלחמה, הרפתקנים צבאיים וההיסטוריה של המודיעין.
ספרו הראשון, שפורסם ב-2009, הוא "The Plots against Hitler", מחקר על רשתות הקשר נגד היטלר בצבא הגרמני.
הספר יצא גם במהדורה עברית תחת השם "ואלקירי – ההתנגדות הגרמנית להיטלר" וכן הוצאו מהדורות בצ'כית, איטלקית, ספרדית, קרואטית, רומנית ותאית.
ספרו השני, שיצא ב-2016, "Curse on this Country: The Rebellious Army of Imperial Japan", הוא מחקר על תרבות אי־הציות בצבא היפני והאופן שבו הובילה את יפן למלחמת העולם השנייה (הספר מבוסס על הדוקטורט של אורבך).
הספר תורגם לעברית בהוצאת אוניברסיטת תל אביב בשנת 2019 תחת השם "בוגדים למען המולדת – המורדים הפטריוטים של יפן".
בפברואר 2022 יצא ספרו השלישי, "Fugitives: A History of Nazi Mercenaries During the Cold War", על שכירי חרב נאצים שפעלו במהלך המלחמה הקרה.
הספר תורגם לצרפתית, ותורגם גם לעברית תחת השם "נמלטים: שכירי חרב נאצים במלחמה הקרה".
ואלקירי – ההתנגדות הגרמנית להיטלר, ראשון לציון: ידיעות ספרים, 2009.
בוגדים למען המולדת – המורדים הפטריוטים של יפן, תרגמה: אינגה מיכאלי, תל אביב: הוצאת אוניברסיטת תל אביב, 2019.
נמלטים: שכירי חרב נאצים במלחמה הקרה, תרגם: אמיר צוקרמן, שוהם: כנרת זמורה-ביתן דביר, 2023.
דנטה ואנזיר (בהולנדית: Dante Vanzeir; נולד ב-16 באפריל 1998 בברינכן שבבלגיה) הוא כדורגלן בלגי המשחק בעמדת החלוץ בקבוצת גנט.
ואנזיר גדל במחלקת הנוער של ראסינג גנק.
הוא ערך שש הופעות בקבוצה הבוגרת של המועדון, ובילה תקופות השאלה בבירסחוט ובמכלן.
ב-30 ביולי 2020 חתם ברויאל אוניון סן-ז'ילואז מליגת המשנה הבלגית, ולאחר עונה במועדון, בה ערך 24 הופעות ליגה והבקיע 19 שערים, העפיל יחד עם המועדון לליגת העל הבלגית.
ב-3 בפברואר 2023 חתם בניו יורק רד בולס.
ואנזיר זומן לראשונה לסגל נבחרת בלגיה לקראת משחקי מוקדמות מונדיאל 2022 בחודש נובמבר 2021. ב-16 בנובמבר ערך את הופעת הבכורה שלו בנבחרת, כשהחליף את דיבוק אוריגי בדקה ה-59 בתיקו 1-1 נגד נבחרת ויילס.
דנטה באסקו הוא שחקן ומדבב אמריקאי ממוצא פיליפיני.
באסקו התפרסם בעיקר בשל גילום דמותו של רופיו, מנהיג הנערים האבודים בסרט "הוק" של סטיבן ספילברג.
בנוסף, דיבב מספר דמויות מפורסמות, ביניהן דמותו של הנסיך צוקו מסדרת הטלוויזיה "אווטאר: כשף האוויר האחרון".
נולד ב-29 באוגוסט 1975 בעיר פיטסבורג שבקליפורניה להורים ממוצא פיליפיני.
בצעירותו למד לימודי קולנוע באוניברסיטת דרום קליפורניה, סיים את לימודיו בשנת 1993.
בנערותו, באסקו היה חבר בלהקת ברייקדאנס.
בשנת 1991 לוהק לסרטו של סטיבן ספילברג, "הוק", לתפקיד רופיו, שנחשב כפריצתו הגדולה.
כמחווה לדמותו, נקראה להקת הפאנק שהקים בשם "רופיו" - על שמה של הדמות.
בין 2005 ל-2008 דיבב את דמותו של הנסיך צוקו מסדרת הטלוויזיה המצליחה "אווטאר: כשף האוויר האחרון".
בין 2012 ל-2014 דיבב את דמותו של גנרל אירו בסדרת ההמשך, "האגדה של קורה".
לבאסקו ארבעה אחים, כאשר שניים מתוכם התפרסמו בתחום הקולנוע;
דיון באסקו - שחקן קולנוע
אלה ג'יי באסקו - שחקנית, זמרת וכותבת שירים
פיליפס2016ג'ראהד 3: המצורבלייק לוריאנו2021האחים הפיליפינים המופלאיםדוכסגם במאיצייד המפלצות: אגדות הגלידהאיידן (דיבוב)
לא ידוע מספר פרקים (בתור פלאש תומפסון)2014אוהב מידורידנטה2 פרקים2014, 2017מלחמת הכוכבים: המורדיםג'אי קל (דיבוב)2 פרקים2018מיליון דברים קטניםקורי2 פרקים2019אנחנו דובים חשופיםמאסטר צ'דר (דיבוב)פרק: "Baby Orphan Ninja Bears"ויקטור ולנטינוחוויארדיבוב; 2 פרקים2020כרמן סנדייגוSpinkick (דיבוב)3 פרקים2021טרסה: בין שני עולמות (אנ')בגיון קולימליםדיבוב; 2 פרקיםרובוט צ'יקןסקוול לאונהרט, צוקו (דיבוב)2 פרקים2023תקופת מבחןעצמופרק: "By Hook or by Crook"
סרט פרס קטגוריה תוצאההוקפרס האמן הצעירהשחקן הטוב ביותר לאנסמבלהשחקן הצעיר הטוב ביותר
אביכזר (מכונה: דני איי, באנגלית: Danny A.
Abeckaser) הוא שחקן, במאי ומפיק אמריקאי יליד ישראל.
אביכזר נולד בישראל להורים ממוצא יהודי-ספרדי שעלו לישראל ממרוקו.
אביכזר הוא השישי מבין שבעה ילדים.
בשנת 1980 היגרה משפחתו לארצות הברית.
ועברה לגור בברוקלין שם הוא גדל.